Document ID: 32004R2079

KOMISIJAS REGULA (EK) Nr. 2079/2004
(2004. gada 6. decembris),
ar ko nosaka pielāgošanas koeficientus tradicionālo tirgus dalībnieku konkrētajiem references daudzumiem un netradicionālo tirgus dalībnieku konkrētajiem piešķīrumiem banānu importa papildu daudzumiem jaunajās dalībvalstīs 2005. gadā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2004. gada 29. oktobra Regulu (EK) Nr. 1892/2004 attiecībā uz banānu ievešanas pārejas perioda pasākumiem Kopienā sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos (1), un jo īpaši tās 5. panta 4. punktu un 6. panta 5. punktu,
tā kā:
(1)
Regula (EK) Nr. 1892/2004 nosaka 460 000 tonnu kā pieejamo papildu daudzumu banānu ievešanai jaunajās dalībvalstīs 2005. gadā, no kurām 381 800 tonnu tradicionālajiem tirgus dalībniekiem un 78 200 tonnu netradicionālajiem tirgus dalībniekiem.
(2)
Saskaņā ar augstākminētās regulas 5. un 6. pantu, jānosaka pielāgošanas koeficienti, kas nepieciešami valstu kompetentajām iestādēm, lai noteiktu konkrētos references daudzumus tradicionālajiem tirgus dalībniekiem un konkrētos piešķīrumus netradicionālajiem tirgus dalībniekiem 2005. gadā.
(3)
Ņemot vērā valstu iestāžu ziņojumus, tradicionālo tirgus dalībnieku konkrēto references daudzumu kopējais apjoms sasniedz 579 810,262 tonnas. Netradicionālo tirgus dalībnieku konkrēto piešķīrumu pieprasījumos kopējais apjoms sasniedz 365 777,714 tonnas.
(4)
Tāpēc, ņemot vērā papildu daudzumus un dalībvalstu ziņojumus, ir nepieciešams fiksēt augstāk minētos pielāgošanas koeficientus. Lai tirgus dalībnieki savlaicīgi 2005. gadā varētu iesniegt pieprasījumus atļauju izsniegšanai, šīs regulas noteikumiem jāstājas spēkā nekavējoties,
IR PIEŅĒMUSI ŠO REGULU.
1. pants
Pieejamā papildu daudzuma banānu importam jaunajās dalībvalstīs 2005. gadā, kas noteikts Regulas (EK) Nr. 1892/2004 3. pantā:
a)
katra tradicionālā tirgus dalībnieka konkrētajam references daudzumam 5. panta 4. punktā paredzētais piemērojamais pielāgošanas koeficients ir 0,65849;
b)
katra netradicionālā tirgus dalībnieka konkrētajam references daudzumam 6. panta 5. punktā paredzētais piemērojamais pielāgošanas koeficients ir 0,21379.
2. pants
Šī regula stājas spēkā dienā, kad tā tiek publicēta Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 6. decembrī

Labels: 3
17
15